# **Referat af FF bestyrelsesmøde 27. oktober 2020**

**Dagsorden + Referat:**

1. Godkendelse af dagsorden

* Dagsorden godkendt

1. Afbud til mødet

* Fremmødte: Marie, Sus, Jack, Lykke, Katrine, Lars, Janne
* Afbud: Ingen

1. Coronasituationen

* Regeringens nyeste udmeldinger har ingen yderligere indflydelse på spejdergrupperne. Forældrene må stadig ikke gå med ind i Hytten.
* Vi har i ForældreForeningen drøftet situationen og vil forsat være opmærksomme på om/hvilke fremtidige arrangementer skal droppes pga Corona. Indtil videre forventer vi stadig at kunne fortsætte med uddeling af Kirkeblade samt indsamling af juletræer.

1. Info vedrørende nyt køkken

* Jacob (spejderfar) vil gerne opsætte nyt køkken. Arbejdet starter 27.-29. november 2020. Gruppen/Bestyrelsen organiserer. Ønsker om flere skuffer i stedet for skabe i forhold til tilbud. Desuden har det vist sig, at emhætten fører en anden vej end oprindeligt bygget, så der skal ændres i loftet også, mod overskuelig merpris. Ny dør, pudsning, opvaskemaskine, klinker, timeløn oveni. Gruppen/Bestyrelsen sørger for det hele, betaler delvist og finder ud af, hvad de vil ansøge ForældreForeningen om. Kommunen giver også et tilskud.
* ForældreForeningen skal sørge for forældre til at tømme og male køkkenet samt køre det gamle køkken væk. Lars melder sig frivilligt til at tømme køkkenet (slut nov) og køre affald væk (18.dec). Marie er tovholder på malerarbejdet.
* Lykke ønsker flere kartoffelskrællere. Marie beder Lykke henvende sig til Grupperådet.

1. Repræsentant i bestyrelsen (møde 1/12-20)

* Bestyrelsen ønsker at en fra ForældreForeningen deltager i Bestyrelsens/Grupperådets møder. Lykke deltager 1/12 og så må vi skiftes lidt alt efter hvad der passer derefter.

1. Fællesmøde vedr. nedlægning af hyttestyrelsens regnskab

* Hyttestyrelsen har lavet selvstændigt regnskab, men føler egentlig det ikke nødvendigt, da Hyttestyrelsen ikke har et budget. Så måske kan udgifter være under ForældreForeningen samt Bestyrelsen for at gøre det administrativt lettere. Alternativt at en anden tager sig af regsnkabet.
* Møde planlægges mellem Katrine, Marie, Mads, Henning, Benjamin hvor der findes en løsning.

1. Dræning af spejdergrund – skriftlig aftale med ejer af mark samt ansøgning til kommunen.

* Klan Cobra har planer om at drænere vha minigraver inde på grunden (ved pilehegnet).
* ForældreForeningen bakker op om Klan Cobras planer (Sus giver dem besked). Klan Cobra skal huske at tjekke med kommunen (teknisk forvaltning).

1. Indsamling af juletræer 2. januar 2021 – markedsføringsplan. Optimering af indtjening. Juletræsflyers ud samtidig med Kirkebladene i november. Evt uddele flyers i forbindelse med Julemandens besøg i Nr.Lyndelse.

* Janne har lavet opslag og flyers til uddeling. Der deles flyers ud sammen med kirkebladene i november.
* Janne sender pressemeddelelse i Midtfynsposten midt-december
* Janne sender mails til spejdere/forældrene via Lena eller Birgitte samt lægger på Nr Lyndelse-Nr Søby gruppen på Facebook.
* Hvordan håndterer vi indsamling ift Corona? Fx når vi uddeler ruter i starten. Folk skal selv huske mundbind og handsker.
* Sidste tilmelding inden nytår til Janne
* Marie indkøber guf og kaffe.

1. Kirkeblade sidst i oktober samt sidst i november

* Slut-oktober/start-november uddeles der kirke i Nr Søby. I november uddeles der i Nr Lyndelse og her skal der juletræsflyers med ud (husk: flyers må ikke ligge inde i kirkebladet!)
* Udfordring med at kun meget få forældre melder sig til at dele ud. Skal vi måske dele det op, så mariehønsenes, bævernes, ulvenes etc forældre skiftes til at stå for en uddeling. Marie skriver ud til spejderne.

1. Generalforsamling tirsdag d. 19. januar 2021

* Til info – så vi kan få det i kalenderen.

1. Har Lars fået talt med EnergiFyn?

* Lars har været i kontakt med EnergiFyn mht sponsoraftale. Processen er, at vi skal kontakte EnergiFyn via deres hjemmeside og angive kontaktperson som så får tilsendt yderligere info og markedsføringsmateriale. Derefter skal vi ud og hverve folk til at skrive sig op hos EnergiFyn om at de ’sponserer’ Nr.Lyndelse spejdere (gratis). Gælder kun folk, der er kunder hos EnergiFyn.
* Virker reelt og lidt a la OK, dog uden de negative ting med krav om at ’sælge’ OK kort.
* Lars er tovholder.

1. Deltagelse med bod på Heartlandfestival og/eller Midtfynsfestival?

* Henlægges til senere møde når vi ved mere om Corona situationen

1. Ren Natur eller lignende affaldsindsamling – er det noget, vi kan tjene penge på? 18. april 2021 – affaldsdag?

* Hensættes næste møde.

1. Evt

* Top til bålhytten – ForældreForeningen forventer at modtage ansøgning om stolper i metal fra Klan Cobra.
* Juletræsindsamlingsmøde 17.december online (Janne indkalder)

1. Emner til næste møde

* Deltagelse med bod på Heartlandfestival og/eller Midtfynsfestival?
* Ren Natur eller lignende affaldsindsamling – er det noget, vi kan tjene penge på? 18. april 2021 – affaldsdag?
* Andre forslag til penge-indtjening.
* EnergiFyn
* Evaluering af juletræsindsamling.

1. Dato for næste møde

* Aftales efter Generalforsamlingen 19. januar 2021

Sus, Jack, Lars, Janne inddeler Nr.Lyndelse i 4 firkanter og står for et område hver med deres del af de frivillige

# Indkaldelse til møde i forældreforeningen KFUM

# - tirsdag d.27. oktober 2020 kl.19

**Dagsorden**

1. Godkendelse af dagsorden
2. Afbud til mødet
3. Coronasituationen
4. Info vedrørende nyt køkken
5. Repræsentant i bestyrelsen (møde 1/12-20)
6. Fællesmøde vedr. nedlægning af hyttestyrelsens regnskab (Katrine, Marie, Mads, Henning, Benjamin)
7. Dræning af spejdergrund – skriftlig aftale med ejer af mark samt ansøgning til kommunen.
8. Indsamling af juletræer 2. januar 2021 – markedsføringsplan. Optimering af indtjening. Juletræsflyers ud samtidig med Kirkebladene i november. Evt uddele flyers i forbindelse med Julemandens besøg i Nr.Lyndelse.
9. Kirkeblade sidst i oktober samt sidst i november
10. Generalforsamling tirsdag d. 19. januar 2021
11. Har Lars fået talt med EnergiFyn?
12. Deltagelse med bod på Heartlandfestival og/eller Midtsfynsfestival?
13. Ren Natur eller lignende affaldsindsamling – er det noget, vi kan tjene penge på? 18. april 2021 – affaldsdag?
14. Evt
15. Emner til næste møde
16. Dato for næste møde

Vi ses.

Mvh Marie Maegaard